text: Fagforeninger tøver med konflikt
  08 juni 2012 kl. 14.42
  Fagbevægelsen tøver med at indlede en konflikt mod Ryanair i Billund Lufthavn.
  En række fagforeninger holdt fredag møde i LOs hovedkvarter i København, men mødet endte med, at sagen skal vurderes en ekstra gang af juristerne i LO.
  Ryanair nægter at indgå danske overenskomster, og lavprisselskabet har erklæret, at det vil nedlægge stationen i Billund, hvis det bliver presset af fagbevægelsen.
  HK og 3F's medlemmer i lufthavnen vil ikke være med til en blokade af selskabet.
  Næstformand Anders Mark Jensen, Flybranchens Personale Union, oplyser, at fagbevægelsen vil følge op "hurtigst muligt".
  